นิติกรรม - วิกิพีเดีย

# นิติกรรม

### จากวิกิพีเดีย สารานุกรมเสรี

บทความนี้ต้องการตรวจสอบและยังไม่สมบูรณ์

บทความนี้ ต้องการการตรวจสอบหรือแก้ไขบางส่วน ซึ่งไม่แน่ใจหรือไม่ทราบในสิ่งที่ต้องการตรวจสอบ
คุณสามารถช่วยแก้ไขปัญหานี้ได้! โดยการกดที่ปุ่ม แก้ไข ด้านบน จากนั้นช่วยกันตรวจสอบและแก้ไขบทความให้มีลักษณะสมบูรณ์ยิ่งขึ้น เพื่อเป็นสาธารณประโยชน์ต่อไป
กรุณาเปลี่ยนไปใช้ป้ายข้อความอื่น เพื่อระบุสิ่งที่ต้องการตรวจสอบ หรือแก้ไข
ดูรายละเอียดเพิ่มเติมได้ที่ วิธีการแก้ไขหน้าพื้นฐาน คู่มือ และ นโยบายวิกิพีเดีย - เมื่อแก้ไขตามนโยบายแล้ว สามารถนำป้ายนี้ออกได้

นิติกรรม การใด ๆ อันทำลงโดยชอบด้วยกฎหมายและด้วยใจสมัครมุ่งโดยตรงต่อการผูกนิติสัมพันธ์ขึ้นระหว่างบุคคล เพื่อจะก่อ เปลี่ยนแปลง โอน สงวน หรือระงับซึ่งสิทธิ (ประมวลกฎหมายแพ่งและพาณิชย์ มาตรา 149)

## [แก้] ลักษณะของนิติกรรม

1.เป็นการกระทำการ การที่นิติกรรมจะเกิดขึ้นได้ต้องมีการกระทำของบุคคล

2.เป็นการกระทำที่ชอบด้วยกฎหมาย หมายถึง สิ่งที่กระทำไปนั้นจะต้องไม่ขัดต่อกฎหมาย ความสงบเรียบร้อย หรือศีลธรรมอันดีของประชาชน

3.ต้องทำโดยสมัครใจ บุคคลนั้นได้กระทำไปโดยความสมัครใจของตนเอง คือ มีเจตนาที่จะทำนั่นเอง

4.ต้องการก่อให้เกิดผลทางกฎหมาย กล่าวคือมีเป้าหมายหรือวัตถุประสงค์ที่จะก่อให้เกิดผลในทางกฎหมาย

5.เป็นผลผูกพันระหว่างบุคคล การทำนิติกรรม ความผูกพันทางกฎหมายย่อมเกิดระหว่างบุคคลเท่านั้น

6.ผลนั้นก็คือความเคลื่อนไหวแห่งสิทธิ คือ มีการ ก่อ เปลี่ยนแปลง โอน สงวน ระงับ ซึ่งสิทธิต่างๆ

## [แก้] องค์ประกอบของนิติกรรม

นิติกรรมสามารถแยกองค์ประกอบได้เป็น

1.องค์ประกอบที่เป็นสาระสำคัญ ได้แก่

บุคคล นิติกรรมจะเกิดขึ้นได้ต้องมีบุคคลในการทำนิติกรรม ซึ่งบุคคลที่จะทำนิติกรรมนั้นต้องมีความรู้สำนึกในสิ่งที่ตนกระทำ และมีความสามารถในการทำนิติกรรมต่างๆ ได้

วัตถุประสงค์ การทำนิติกรรมย่อมมีวัตถุประสงค์เพื่อให้เกิดความเคลื่อนไหวในทางกฎหมาย

แบบ ในการทำนิติกรรมต้องกระทำด้วยวิธีการอย่างใดอย่างหนึ่ง ไม่ว่าจะมีกฎหมายบังคับให้ทำ หรือเป็นวิธีการที่เกิดจากความสมัครใจของผู้ทำนิติกรรมก็ตาม

เจตนา การทำนิติกรรมจะต้องเกิดจากเจตนาของผู้ทำนิติกรรม ที่สมัครใจให้เกิดผลทางกฎหมาย

2.องค์ประกอบเสริม ได้แก่

เงื่อนไข คือการนำเอาเหตุการณ์ที่ไม่มีความแน่นอนในอนาคต มากำหนดเกี่ยวกับความเป็นผลหรือการสิ้นผลของนิติกรรม

เงื่อนเวลา คือการนำเอาเวลาอันเป็นเหตุการณ์ในอนาคตที่แน่นอน มากำหนดเกี่ยวกับความเป็นผลหรือสิ้นผลของนิติกรรม

| นิติกรรม เป็นบทความเกี่ยวกับ การเมือง การปกครอง หรือ กฎหมาย ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น

ข้อมูลเกี่ยวกับ นิติกรรม ในภาษาอื่น สามารถหาอ่านได้จากเมนู ภาษาอื่น ๆ ด้านซ้ายมือ
ดึงข้อมูลจาก "http://th.wikipedia.org../../../%E0%B8%99/%E0%B8%B4/%E0%B8%95/%E0%B8%99%E0%B8%B4%E0%B8%95%E0%B8%B4%E0%B8%81%E0%B8%A3%E0%B8%A3%E0%B8%A1.html".

หมวดหมู่: หน้าที่ต้องการความช่วยเหลือ | บทความเกี่ยวกับ การเมืองการปกครอง ที่ยังไม่สมบูรณ์ | กฎหมาย

##### Views

- บทความ
- อภิปราย
- รุ่นปัจจุบัน

##### ค้นหา